Diwali 2021 ഇത്തവണ ദീപാവലിയ്ക്ക് എന്ത് വസ്ത്രം ധരിക്കണം ജൂഹി ചൗളയ്ക്ക് ചില ആശയങ്ങളുണ്ട്! Diwali 2021: ദീപാവലിക്ക് ഇനി ദിവസങ്ങള് മാത്രം. ഈ സാഹചര്യത്തില്, വീട് വൃത്തിയാക്കാനും അലങ്കരിക്കാനുമുള്ള ജോലികളുടെ തിരക്കിലാണ് ദീപാവലി ആഘോഷിക്കാന് തയ്യാറെടുക്കുന്നവര്. ഉത്തരേന്ത്യയിലും തമിഴ്നാട് പോലെയുള്ള സംസ്ഥാനങ്ങളിലും ദീപാവലി വന് ആഘോഷമാണ്. പടക്കം പൊട്ടിച്ചും മധുരം വിതരണം ചെയ്തും, പുതുവസ്ത്രങ്ങളണിഞ്ഞുമാണ് ദീപാവലി ആഘോഷം കേമമാക്കുന്നത്. ഇത്തവണ ദീപാവലിക്ക് എന്തുതരം വസ്ത്രമാണ് ധരിക്കേണ്ടതെന്ന ചിന്തയിലാകും ഫാഷന് ട്രെന്ഡുകള് ഇഷ്ടപ്പെടുന്നവര്. അതിനായുള്ള അന്വേഷണം അവര് തുടങ്ങി കഴിഞ്ഞു. പ്രശസ്ത ബോളിവുഡ് താരം ജൂഹി ചൗളയുടെ മനസില് ദീപാവലി വസ്ത്രങ്ങളെ കുറിച്ച് ചില ആശയങ്ങളൊക്കെയുണ്ട്. ഇക്കാര്യത്തില് ഇപ്പോഴും ആശയക്കുഴപ്പമുള്ളവര്ക്കായി, നടി ജൂഹി ചൗളയില് നിന്ന് ചില വസ്ത്രധാരണ ആശയം ലഭിക്കും. ദീപാവലി ദിനത്തില് വസ്ത്രം ധരിക്കുന്നതും മേക്കപ്പിനൊപ്പം വസ്ത്രം തിരഞ്ഞെടുക്കുന്നതും വളരെ പ്രധാനമാണ്. ഈ ദീപാവലിക്ക് ട്രെന്ഡിയും പരമ്ബരാഗതവുമായ ഒരു വസ്ത്രം ധരിക്കാന് ആഗ്രഹിക്കുന്നുവെങ്കില്, ജൂഹി ചൗളയുടെ ഈ രൂപഭാവങ്ങള് നിങ്ങള്ക്ക് പിന്തുടരാം. ജൂഹി ചൗള പലപ്പോഴും അവരുടെ സോഷ്യല് മീഡിയയില് മികച്ച ഉത്സവ വസ്ത്രങ്ങള് ധരിച്ച് മനോഹരമായ ഫോട്ടോകള് പങ്കിടുന്നുണ്ട്. ദീപാവലി ദിനത്തില് ജൂഹിയെപ്പോലെ ഈ മനോഹരമായ മുഴുനീള അനാര്ക്കലി നിങ്ങള്ക്കും ധരിക്കാം. ചിത്രം: Instagram iamjuhichawla വര്ക്ക് സ്കാര്ഫും പ്ലാസോയും ഉള്ള ചുവന്ന നീളമുള്ള കുര്ത്തി ദീപാവലിക്ക് ഏറെ അനുയോജ്യമായ വസ്ത്രമാണെന്നാണ് ജൂഹി പറയുന്നത്. ചിത്രം: Instagram iamjuhichawla ദീപാവലി ദിനത്തില് പിങ്ക് നിറത്തിലുള്ള ഷരാറ ധരിക്കാമെന്നതും മറ്റൊരു ആശയമാണെന്നാണ് ജൂഹിയുടെ പക്ഷം. ഈ വസ്ത്രവും ഇന്ന് ഏറെ ട്രെന്ഡി ആണ്. ചിത്രം: Instagram iamjuhichawla ലെഹംഗയും ദുപ്പട്ടയും ഉള്ള ഈ ഓറഞ്ച് നീളമുള്ള കുര്ത്താ ഉത്സവത്തിന് അനുയോജ്യമാണ്. ചിത്രം: Instagram iamjuhichawlafashion റോയല് ബ്ലൂ ആന്ഡ് വൈറ്റ് കോമ്ബിനേഷനുള്ള ഈ ലെഹങ്കയുടെ രൂപം ശരിക്കും രാജകീയമാണ്. അതുമായി യോജിക്കുന്ന ആഭരണങ്ങള് ധരിച്ചാല് ഏറെ മനോഹരമാകുമെന്നു ജൂഹിയുടെ ഈ ഫോട്ടോ വ്യക്തമാക്കുന്നു. ചിത്രം: Instagram iamjuhichawla